
ประกาศองค์การบริหารส่วนตำบลตลิ่งชัน
เรื่อง  หลักเกณฑ์การให้รางวัลและลงโทษแก่พนักงานส่วนตำบลและพนักงานจ้างองค์การบริหารส่วนตำบลตลิ่งชัน
--------------------

                       
ด้วยองค์การบริหารส่วนตำบลตลิ่งชัน   ได้จัดทำมาตรการให้รางวัลและลงโทษแก่พนักงานส่วนตำบลและพนักงานจ้าง ผู้ปฏิบัติงานต่างๆขององค์การบริหารส่วนตำบล  เพื่อสร้างขวัญและกำลังใจแก่เจ้าหน้าที่ที่มีความเพียร พยายามและมีผลงานดีเด่นและลงโทษเจ้าหน้าที่ผู้ที่ปฏิบัติงานไม่เป็นไปตามระเบียบ กฎหมายที่ได้กำหนดไว้ เพื่อไม่ให้เป็นตัวอย่างแก่เจ้าหน้าที่คนอื่นๆ  
จึงขอประกาศหลักเกณฑ์การให้รางวัลและลงโทษแก่พนักงานส่วนตำบลและพนักงานจ้างของ
องค์การบริหารส่วนตำบลตลิ่งชัน  ดังต่อไปนี้


1.ผู้มีสิทธิได้รับรางวัลและได้รับการลงโทษคือพนักงานส่วนตำบลและพนักงานจ้างขององค์การบริหารส่วนตำบลตลิ่งชันทุกคน  โดยจะพิจารณาปีละ 2 ครั้ง


2.ผู้สมควรได้รับรางวัลต้องมีคุณสมบัติต่อไปนี้



2.1 ปฏิบัติงาน ณ องค์การบริหารส่วนตำบลตลิ่งชัน ไม่น้อยกว่า 6 เดือน



2.2  มีวินัยและความประพฤติดี เป็นที่ประจักษ์



2.3  มีความสามารถในการปฏิบัติงานตามตำแหน่งหน้าที่ ราชการของตนเอง



2.4  ให้การช่วยเหลือเพื่อนร่วมงานอยู่เป็นประจำ



2.5  ให้การช่วยเหลือชุมชนตามกำลังของตนเองที่มีอยู่
3.รางวัลที่ได้รับคือ การได้รับวุฒิบัตรจากนายกองค์การบริหารส่วนตำบลและการประกาศให้
พนักงานคนอื่นและประชาชนทราบโดยทั่วกัน  และมีสิทธิได้รับการพิจารณาความดีความชอบประจำปีเป็นพิเศษ


4.ผู้สมควรถูกลงโทษคือผู้ที่มีคุณสมบัติตรงข้ามกับข้อ 2 


5.บทลงโทษที่ได้รับคือ การไม่ได้รับการพิจารณาความดีความชอบและการไม่ได้รับโบนัสประจำปีและอาจจะต้องถูกดำเนินการทางวินัยต่อไป
จึงประกาศให้ทราบโดยทั่วกัน

       


         ประกาศ  ณ วันที่        เดือน มกราคม  พ.ศ. 2550 

                                                                                                 ชัยวุฒิ  แก้วอย่างดี


           



           (นายชัยวุฒิ  แก้วอย่างดี)

                                   
              นายกองค์การบริหารส่วนตำบลตลิ่งชัน
